Audi

Audi ([ˈɑʊdɪ]) — германиялык унаа чыгаруу компаниясы. Штаб-квартирасы Бавариянын Ингольштадт шаарында жайгашкан. 2016-жылы өндүрүштүн көлөмү болжол менен 1 903 259 унааны түздү.Audi чакырып алуу жана даттануулар

Компаниянын келип чыгышы татаал болуп, XX кылымдын башына — инженер Август Хорьх негиздеген алгачкы ишканаларга (Horch жана Audiwerke) барып такалат. 1932-жылы Auto Union компаниясынын негизделишине дагы эки автоөндүрүүчү — DKW жана Wanderer катышкан. Audi компаниясынын заманбап доору 1960-жылдары башталган: ошол мезгилде Auto Union компаниясын Daimler-Benzтен Volkswagen сатып алган. Volkswagen 1965-жылы Audi F103 сериясын чыгарып, Audi брендин кайра жандандырган жана 1969-жылы Auto Union компаниясын NSU Motorenwerke менен бириктирип, компаниянын бүгүнкү күндөгү формасын түзгөн.

Audi омпаниянын аталышы анын негиздөөчүсү Август Хорьхтун фамилиясынын латын тилиндеги котормосуна негизделген. Немис тилиндеги Horch («ук» деген мааниде) сөзү латын тилинде audi болуп которулат. 

Audi логотипиндеги төрт шакек Auto Union компаниясын түзгөн төрт автоөндүрүүчүнүн биримдигин билдирет. 

Audi компаниясынын урааны — Vorsprung durch Technik, бул «Техникадан өнүгүү» деп которулат.

2012-жылы Volkswagen Group Dr. Ing. h.c. F. Porsche AG (көбүнчө Porsche AG деп аталат) компаниясын толугу менен сатып алгандан кийин Audi Porsche менен бир топко кирген тууган брендге айланган. Ошондой эле Audi немис маркалары BMW жана Mercedes-Benz менен катар дүйнөдөгү эң көп сатылган люкс-автоунаа бренддеринин бири болуп эсептелет.

 Жетекчилери 
• Вольфганг Р. Хаббел (1979–1988)• Фердинанд Пиеч (1988–1993)• Франц-Йосеф Кортүм (1993–1994)• Херберт Демел (1994–1998)• Франц-Йосеф Паефген (1998–2002)• Мартин Винтеркорн (2002–2006)• Руперт Стадлер (2006–2018)• Абрахам Скут (2018–2020)• Маркус Дуесманн (2020–2023)• Гернот Дөллнер (2023–учурда)
thumb|140px|Гернот Дөллнер, учурдагы Audi'нин жетекчиси.
 Тарыхы 
“Ауди” компаниясы 1909-жылы Август Хорьх тарабынан негизделген. Хорьх 1868-жылы 12-октябрда Германияда төрөлгөн. Кичинесинен эле тетиктерди ар кандай оюнчуктан өйдө көргөн ал көптөгөн конструктордук бюролордо иштөөгө жетишкен. Кызыгы, эч бир иште көпкө кармалчу эмес. Анткени башкалар менен пикир келишпестик мүнөзү бар эле. Бирок анын автомобиль куруу талантын эч ким тана алган эмес. Ошол мүнөзүнөн улам ал 1904-жылы негизделген бюросундагы акционерлер менен пикири келишпей, өзү түптөгөн “Хорьх» компаниясынан айрылган. Ал кайрадан жаңы компания ачууга аргасыз болот.

1909-жылы унаа куруучу жаңы компания ачып, немисче «хорьх» (немис тилинен кыргызчага которгондо “ук” дегенди билдирет) деген сөздүн латын тилиндеги котормосун алат да, компаниясын “Ауди” деп атайт. Арадан бир жыл өтүп, “Ауди” компаниясы өзүнүн алгачкы Ауди А үлгүсүндөгү унаасын чыгарат. Кубаттуулугу 22 ат күчүнө барабар эле. Кийинки жылы Ауди В жана Ауди С үлгүсүндөгү автоунаалары иштелип чыгат. Алар өз заманында өтө ийгиликтүү болчу. 35 ат күчү бар, саатына 100 чакырым ылдамдыкты багынтуучу Ауди С үлгүсү ошол мезгилдин эң маанилүү Ауто Альпенфарт автожарышында жеңүүчү болот. Бул жеңиши үчүн «Альпензигер», башкача айтканда, «Альпты багындыруучу» деген атка конот. Бул ийгилик менен токтолбостон, компания жаңы максаттарга жетишүү үчүн 1923-жылы саатына 120 чакырымды багындыруучу Ауди М 1870 люкс классындагы үлгүлөрдү чыгара баштайт.

 Эмблемасы энени билдирет? 
thumb|Audi Wanderer (1936).
thumb|Audi R8 (2007-2015).
“Ауди” компаниясы 1934-жылы Германиядагы мотоцикл жана унаа чыгаруучу “ДКВ”, “Вандерер” жана “Хорьх” үч ири фирмалар менен биригип, “Ауто юнион” деген аталышты алат. Экинчи дүйнөлүк согуштан кийин “Ауто юнион” компаниясы банкротко учурап, өлкөдөгү акциянын эң көп бөлүгүн ээлеген “Мерседес Бенц” фирмасы “Ауто юнион” компаниясын 1964-жылы “Фольксвагенге” сатып жиберет. 1965-жылдан тартып “Ауто юнион” өз күчүнө кирип, “Даймлер-Бенц” көзөмөлү менен 1967-жылы “Ауди” компаниясы деп атала баштайт. 

1968-жылдан тартып “ДКВ”, “Вандарер”, ”Хорьх” жана “Ауди” 4 компанияны чагылдырып, бири-бирине кийишкен 4 даана тегерекчени эмблема катары чыгарышат. Ошентип, эмблемасындагы 4 шакекче анын тарыхын чагылдырып, 4 компаниянын биригишин билдирет.

 Түр-түлүгү 
Азыркы учурдагы түрлөрү
2026 жылга карата түрлөрү боюнча тизме:

+ Audi'нин унаалары A1 75px Спортбэк (5-эшиктүү хэчбэк) A3 75px Салон (седан)
 Спортбэк (5-эшиктүү хэчбэк) A5 75px Салон (5-эшиктүү хэчбэк)
 Авант (универсал)
 Спортбэк (5-эшиктүү хэчбэк) A6 75px Салон (седан)
 Авант (универсал)
 Жолтандабас (кроссовер) A6 e-tron 75px Спортбэк (5-эшиктүү хэчбэк)
 Авант (универсал) A7 75px Спортбэк (5-эшиктүү хэчбэк)
 Салон (седан) A8 75px Салон (седан) e-tron GT 75px 5-door fastback

+ Audi'нин жолтандабастары Q2 75px Q3 75px Q4 e-tron 75px Q5 75px Q5 e-tron 75px Q6 75px Q6 e-tron 75px Q7 75px Q8 75px 

 Дагы караңыз 
 BMW — германиялык унаа чыгаруу компаниясы.
 Mercedes-Benz — германиялык унаа чыгаруу компаниясы.

 Шилтемелер 

Категория:Германия компаниялары
Категория:1909-жыл
Категория:Автомобиль